Her er så mange punkter at tage fat på, at jeg næsten ikke orker at starte en anmeldelse og allerede har spildt uforholdsmæssig lang tid på et problem, som udelukkende er skabt af YouSee selv. 
Men nu gør jeg det, om ikke andet lige for at komme af med egne frustrationer over deres håbløse "service".
Det er muligt at jeg misser enkelte opkald her, da den ene umulige service medarbejder afløser den næste.
Fredag - ca. kl. 08:00 : TV og bredbånd virker som det skal i huset - som vi begge har hos YouSee.
Fredag - ca. kl. 17:00 : da vi kommer hjem fra arbejde virker hverken bredbånd eller TV  Vi ringer derfor til YouSee service telefon og er nummer 50 !!! i køen. Dette tager så plus 30 minutter at komme igennem til en medarbejder, som så fortæller, at han ikke kan løse problemet og stiller mig videre, selvfølgelig med det resultat at linjen dør :-). 
Fredag - ca. kl. 18:00 : Så vi ringer op igen og venter og venter .. muligvis lidt mindre en 30 minutter... og taler med en  medarbejder som siger at der vil komme en tekniker inden for  24 timer og at han vil ringe inden han kommer.
Lørdag -  ca. kl. 15:00 : Da vi mangler både bredbånd og TV, ringer vi igen og hører om status. Medarbejder fortæller - efter at have kontaktet tekniker - at tekniker vil kikke på problemet senest 18:30 lørdag.
Lørdag - ca kl 20:00 : Vi har intet hørt og intet virker, vi ringer derfor igen til Yousee (stadigvæk siger automat stemmen "vi har uforholdsmæssig travlt i øjeblikket" - det har de så altid). Vi gentager problematikken og hele historien forfra og at vi ikke har haft opringning fra den lovede tekniker. Nu fortæller denne service dame os så, at vi slet ikke får besøg i weekenden, men først mandag. Hun fortæller også, at de slet ikke kan kontakte teknikker (som sidste medarbejder gjorde).  Så der var intet at gøre - kun at vente til mandag. :-(
Søndag - ca. kl 18:00 ringes vi op af ukendt nummer og når ikke at tage telefonen. Straks får jeg en sms med at tekniker har forsøgt at få kontakt og at vi kan ringe tilbage på nummer 70704066 og at der er åben søndag fra 10:00 til 20:00. Men ved opringning siger tlf.svarer at der er lukket til mandag morgen. 
Søndag - ca. kl 18:10 - Vi ringer derfor til normal service nummer 70704040 - og venter den obligatorisk halve time - de har jo extra ordinært travlt - og her fortæller damen at de altid - hvis de ikke får kontakt i første omgang - ringer op kort efter igen. Men her skete selvfølgelig ingenting resten af søndagen. Fodbold landskamp var spillet og den blev set på telefonen - som vi heldigvis ikke har hos YouSee.
Mandag - ca.kl. 10:00 bliver jeg så ringet op af tekniker. Han fortæller at han vil være på vores adresse inden for en halv time. Jeg prøver at forklarer, at der absolut intet er sket med kabler eller andet på vores adresse og at problemet må ligge hos dem. Men han insisterer på at komme ud og jeg må derfor køre hurtigt hjem og åben for ham. Han kommer ind med sing måler og kan konstaterer at signalet - hvor yousee kabel kommer inde - er alt for svagt til at vi kan modtage noget. Han fejlmelder derfor videre i YouSee / TDC systemet - at der er fejl i deres "samle-box" et eller andet sted - Dette havde jeg forsøgt at fortælle alle de YouSee folk jeg efterhånden havde snakket med - GAAAAB.
Mandag - ca. kl.  15:00 - jeg har nu modtaget SMS fra Yousee at de har løst problemet -  så det glæder jeg mig til når jeg kommer hjem - lidt senere i dag (nu skal jeg jo lige være en time ekstra på arbejde, da jeg måtte haste hjem for at åbne for tekniker). 
Samtidig opfordrede de i SMS også til at anmelde på trust - dette hermed gjort - men det drukner hvis lidt i alle de andre negative oplevelser der har været her på trustpilot.